cyanic-selkie/wikianc huggingface dataset:
শেখ মুজিবুর রহমানের হত্যাকাণ্ড
মেজর ফারুক
এন্থনি মাসকারেনহাস তার বাংলাদেশ: রক্তের ঋণ বইয়ে ফারুকের বর্ণনার উদ্ধৃতি দিয়ে মেজর ফারুককে মুজিব হত্যাকাণ্ডের মূল হোতা হিসেবে তুলে ধরেছেন। ফারুক ম্যাসকারেনহাসকে বলে, সেই প্রথমে সেনা অভ্যুত্থানের মাধ্যমে শেখ মুজিবকে বন্দী করার কথা চিন্তা করে, কিন্তু পরমুহূর্তে ভারতীয় হস্তক্ষেপের শঙ্কায় শেখ মুজিবকে হত্যা করাকেই তার কাছে "শৃঙ্খলিত পরিস্থিতি হতে উত্তরণের" একমাত্র অবিকল্প পথ বলে মনে হয়েছিল।
কিন্তু অনেক লেখকের বর্ণনামতে, মুজিবকে হত্যার চক্রান্ত ফারুকের হাত ধরে অনেক পূর্ব থেকেই চলে আসছিল। ফারুকের ভাষ্যমতে, "তাকে (শেখ মুজিব) চলে যেতেই হবে (ক্ষমতা থেকে সরতে হবে বা মরতে হবে)" (He must go); ফারুক আরও বলেন এর পর থেকেই তিনি মধ্যরাতে খাকি শার্ট ও লুঙ্গি পরে ছদ্মবেশে ধানমণ্ডি এলাকায় শেখ মুজিবের বাড়ির আশেপাশে (ম্যাসকারেনহাসের ভাষায় "শেখ মুজিবের মৃত্যুদুত" হিসেবে) একাকী ঘোরাঘুরি করতেন এবং সবকিছু পর্যবেক্ষণের মাধ্যমে মনে মনে শেখ মুজিব হত্যার পরিকল্পনার ছক কষতেন। এছাড়াও ম্যাসকারেনহাস লিখেছেন, ঘাতকদল, বিশেষত ফারুক সম্ভাব্য ব্যার্থতার কারণগুলো কী হতে পারে তা বিবেচনা করে এবং মুজিব হত্যার পর তাদের অনুমান অনুযায়ী সম্ভাব্য ভারতীয় হস্তক্ষেপ, আওয়ামী লীগের প্রতিশোধমূলক সশস্ত্র বিরোধিতা ও আওয়ামী লীগ-বিরোধীদের বাড়তি স্বেচ্ছাচারী-বিশৃঙ্খলা দমন এবং সাময়িকভাবে পরিস্থিতি নিয়ন্ত্রণ করার জন্য মুজিবের দল আওয়ামী লীগ থেকে তাদের একজন শুভাকাঙ্ক্ষী এবং চাইলে সময়মত সরিয়ে দেয়া যাবে এমন ব্যক্তিকে ব্যবহার করার সিদ্ধান্ত নেয়। বেশ কিছুকাল অনুসন্ধানের পর মুজিবের মন্ত্রিপরিষদের আওয়ামী লীগের একজন মন্ত্রী, খন্দকার মোশতাক আহমেদ রাষ্ট্রপতির পদ গ্রহণে সম্মত হন।
ম্যাসকারেনহাসের বর্ণনায় ফারুককেই অভ্যুত্থানের মূল পরিকল্পনাকারী এবং সংঘটক হিসেবে বর্ণনা করা হয়েছে। তিনি ফারুককেই ষড়যন্ত্রের সূত্রপাতকারী হিসেবে দেখিয়েছেন। কিন্তু বেশিরভাগ লেখকই মত প্রকাশ করেছেন যে, মোশতাক ও বৈদেশিক শক্তি অনেক পূর্ব থেকে মুজিবকে হত্যার লক্ষ্যে ষড়যন্ত্র করে আসছিল।
অ্যান্থনি মাসকারেনহাসকে মেজর ফারুক বলেন, তিনি চট্টগ্রামের আন্ধা হাফিজ নামক এক জন্মান্ধ পীরের দিকনির্দেশনা নিয়ে এই হত্যাকাণ্ড সম্পন্ন করেন। যদিও সাপ্তাহিক বিচিন্তার এক সাক্ষাতকারে আন্ধা হাফিজ এ দাবি অস্বীকার করেন।
মার্কিন দলিলের তথ্য অনুযায়ী, ১৯৭২ সালে শেখ মুজিব সরকারের অগোচরে কর্নেল ফারুক মার্কিন দুতাবাসে অস্ত্র ক্রয়ের প্রস্তাব দেন।
ফারুক ও রশিদের সাক্ষাৎকার
১৯৭৬ সালের ২ আগস্ট ব্রিটিশ টেলিভিশন চ্যানেল আইটিভির ওয়ার্ড ইন একশন নামক অনুষ্ঠানে এ্যান্থনি মাসকারেনহাসের নেওয়া সাক্ষাৎকারে মেজর ফারুক ও কর্নেল রশিদ শেখ মুজিব হত্যাকাণ্ডের বর্ননা দেন। সেখানে তারা মেজর জেনারেল জিয়া ও মোশতাক আহমেদের পূর্ব সম্পৃক্ততার দাবি করেন। এছাড়াও কর্নেল রশিদ বলেন, তারা শেখ মুজিবকে এই রাজনৈতিক পরিবর্তনের পূর্ব পরিকল্পনা জানান নি কারণ, তার মতে শেখ মুজিব সাধারণ জনগণকে নিয়ন্ত্রণে পারদর্শী হওয়ার কারণে এ পরিকল্পনা জানলে মুজিব তার নিজ রাজনৈতিক স্বার্থে এমন কোন ব্যবস্থা নিতেন যার ফলে রশিদ নিজে আক্রান্ত হতেন, তাই দেশের রাজনৈতিক অবস্থার পরিবর্তনের জন্য তারা শেখ মুজিবকে হত্যার সিদ্ধান্ত নেন।
অন্যান্য
কথিত আছে, তৎকালীন সেনাপ্রধান কে এম শফিউল্লাহ, ডিরেক্টরেট জেনারেল অব ফোর্সেস ইন্টেলিজেন্স এবং এয়ার ভাইস মার্শাল আমিনুল ইসলাম খান মুজিব হত্যার চক্রান্ত সম্পর্কে অবহিত ছিলেন।
আমেরিকা
পরেশ সাহার মতে, মার্কিন পররাষ্ট্রমন্ত্রী হেনরি কিসিঞ্জার একসময় বলেছিলেন, আমেরিকার বাইরে তার তিনজন শত্রু রয়েছে, একজন শেখ মুজিবুর রহমান ও বাকি দুজন হল চিলির রাষ্ট্রপতি সালবাদোর আলেন্দে ও ভিয়েতনামের রাষ্ট্রনায়ক নগুয়েন ভ্যান থিউ, এবং যেকোনভাবে তাদেরকে উৎখাত করা ছিল তার রাজনৈতিক লক্ষ্য। এই তিনজনের মধ্যে শেখ মুজিবের প্রতি তিনি সর্বাধিক অসন্তুষ্ট ছিলেন, কারণ শেখ মুজিবের কারণেই ১৯৭১ সালে পাকিস্তানে গৃহযুদ্ধ শুরু হয়, যার ফলে তিনি পাকিস্তানের সহায়তায় চীন-আমেরিকা সুসম্পর্ক তৈরির যে পরিকল্পনা করেছিলেন তা চরমভাবে বিঘ্নিত হয়। পাশাপাশি শেখ মুজিবের কারণে আমেরিকার সে সময়ের রাজনৈতিক প্রতিদ্বন্দ্বী ভারত ও রাশিয়ার সঙ্গে বাংলাদেশের ভালো সম্পর্ক ছিল, যা ছিল আমেরিকার জন্য নেতিবাচক। তাই যে কোনমূল্যে তিনি মুজিবকে উৎখাত করতে এবং বাংলাদেশে নিজেদের অনুকূল শাসন প্রতিষ্ঠা করতে মনস্থ ছিলেন। পরেশ সাহা আরও বলেন, সি আই এর ১৯৮৭–১৯৯১ সময়কালের প্রধান উইলিয়াম ওয়েবস্টার এক বিবৃতিতে বলেন, মার্কিন কংগ্রেস ও রাষ্ট্রপতি বুশ তাদের সি আই এ কে অনুমতি দিয়েছিল যে, আমেরিকার শত্রুভাবাপন্ন দেশগুলোতে সি আই এ অভ্যুত্থান ঘটানোর জন্য ষড়যন্ত্র করতে পারবে। পরেশ সাহা এই উদ্ধৃতিকে শেখ মুজিব হত্যায় সি আই এর জড়িত থাকার শক্তিশালী পরোক্ষ প্রমাণ বলে উল্লেখ করেন, এবং তার সমর্থনে তিনি তৎকালীন ঢাকার মার্কিন দূতাবাসের তৎকালীন স্টেশন অফিসার ফিলিপ চেরির কার্যকলাপের উদ্ধৃতি দেন। এ ব্যাপারে পরেশ সাহা লরেন্স লিফশুলজের "বাংলাদেশঃ দ্য আনফিনিশড রেভুলিউশন" বই থেকে মুজিব হত্যার ব্যাপারে আন্তর্জাতিক বিভিন্ন ব্যক্তির সাক্ষাৎকারে স্বীকৃত সম্পৃক্ততার কথা উল্লেখ করে আমেরিকার সম্পৃক্ততার ব্যাপারে জোর দাবি করেন। এর মধ্যে অন্যতমগুলো হলঃ
পাকিস্তান, গণচীন ও সৌদি আরব
পরেশ সাহার মতে, আমেরিকার পাশাপাশি পাকিস্তান ও সৌদি আরবসহ পশ্চিম এশিয়ার আনুমানিক আরও অন্তত একটি মুসলিম রাষ্ট্র এই অভ্যুত্থান পরিকল্পনায় জড়িত ছিল।
পাকিস্তান ও চীন প্রদত্ত অস্ত্রের সাহায্যে বিভিন্ন চক্র মুজিবকে উৎখাত করার চেষ্টা করেছিল বলে অনেকে ধারণা করেন।
অনেক বিশেষজ্ঞের মতে, বাংলাদেশের স্বাধীনতার পর ভুট্টো বাংলাদেশের পরিস্থিতি অস্থিতিশীল করার জন্য বাংলাদেশের সশস্ত্র রাজনৈতিক দলগুলোকে অস্ত্র সহায়তা প্রদানের জন্য গোপন তহবিল গঠন করেছিলেন।
লেখক ও সাংবাদিক সোহরাব হাসান বলেন, আবদুল হক হকের পাশাপাশি ভুট্টোর আরেকজন বাংলাদেশী প্রতিনিধি ছিল আবদুল মালেক। বাংলাদেশবিরোধী তৎপরতা চালানোর উদ্দেশ্যে তিনি সৌদি আরবে যান। সেখান থেকে ১৯৭৫ সালের ২২ জানুয়ারি ‘আমার প্রিয় নেতা’ সম্বোধন করে ভুট্টোকে চিঠি লেখেন। মালেক লিখেন, "‘বাংলাদেশের ৬৫ মিলিয়ন মুসলমান তাদের মুক্তির জন্য আপনার দিকনির্দেশনা ও নেতৃত্ব লাভের জন্য গভীর উৎকণ্ঠার সঙ্গে অপেক্ষা করছে।’"
- (জুলফি ভুট্টো অব পাকিস্তান, স্ট্যানলি ওলপার্ট )
এই চিঠির জবাবে ভুট্টো ধর্মমন্ত্রী মাওলানা কায়সার নিয়াজীকে সৌদি আরব ও আরব আমিরাতে পাঠান, যার উদ্দেশ্য ছিল সংশ্লিষ্ট দেশের কূটনৈতিক ও আর্থিক সাহায্য তথা অস্ত্রের জোগান নিশ্চিত করা। সোহরাব হাসানের মতে, ভুট্টো ভেবেছিলেন, এদের মাধ্যমে বাংলাদেশের সংবিধান পরিবর্তন করে ইসলামি প্রজাতন্ত্র নামকরণের জন্য মুজিব সরকার কিংবা তার উত্তরসূরির প্রতি চাপ সৃষ্টি করা যাবে, পাশাপাশি ভুট্টো পাকিস্তানের মত বাংলাদেশের ইসলামি রাজনৈতিক নেতাদের নিয়ে একটি উপদেষ্টা পরিষদ গঠনে রাজি করাতে চেয়েছিলেন, কিন্তু মুজিবের জীবদ্দশায় তিনি উক্ত পরিকল্পনা বাস্তবায়ন করতে সক্ষম হন নি।
ষড়যন্ত্র বিষয়ে তাজউদ্দীনের সাক্ষ্য
সুখরঞ্জন দাসগুপ্ত তার ১৯৭৮ সালে রচিত "মুজিব হত্যার ষড়যন্ত্র" বইতে লেখেন, বাকশাল গঠনের পর তিনি তাজউদ্দীন আহমেদের সঙ্গে তার বাড়িতে দেখা করলে তাজউদ্দীন তাঁকে জানান, জিয়াউর রহমান তাজউদ্দীনের কাছে মুজিবকে গৃহবন্দী করার পরিকল্পনায় অংশ নেওয়ার আহ্বান জানিয়েছিলেন যা তাজউদ্দীন সরাসরি নাকচ করে দেন, এবং তাজউদ্দীনের মনে হচ্ছিল, জিয়া নিজে থেকে আসেন নি, তাঁকে পাঠানো হয়েছিল। তাজউদ্দীন আরও বলেন, মুজিবকে তিনি এই ষড়যন্ত্রের কথা জানালে তার মনে হল মুজিব তার কথা বিশ্বাস করেন নি। তিনি আরও বলেন, ভুট্টোর বাংলাদেশ সফরের পর থেকেই আওয়ামী লীগের চার পাঁচজন সদস্য এই পরিকল্পনা করে, খন্দকার মোশতাক জেদ্দায় গিয়ে পাকিস্তানের প্রতিনিধিদলের সঙ্গে পরিকল্পনা চূড়ান্ত করেন, এবং মোশতাক যুক্তরাষ্ট্রের তৎকালীন বাংলাদেশে নিযুক্ত রাষ্ট্রদূত ডেভিড ফস্টারের সঙ্গেও এ ব্যাপারে গোপনে আলোচনা করেন এবং মার্কিন দূতাবাস ব্যাংক থেকে এজন্য তাদের কাছে তিন কোটি টাকাও আসে। তাজউদ্দীন আরও বলেন, পরিকল্পনায় বিদেশি সহায়তার অন্যতম কারণ ছিল আমেরিকা সবসময় পাকিস্তানের পক্ষে ছিল, এবং সৌদি আরব, জর্ডান ও লিবিয়াসহ ইসলামী দেশগুলো ধর্মনিরপেক্ষ হিসেবে বাংলাদেশকে মেনে নিতে পারছিল না, তাদের ইচ্ছা ছিল বাংলাদেশ ইসলামী রাষ্ট্র হোক। এছাড়াও আমেরিকার সি.আই.এ. ও রাশিয়ার পৃষ্ঠপোষকতাপ্রাপ্ত বাংলাদেশ কমিউনিস্ট পার্টি ও ন্যাপ (মুজাফফর)ও ভারতের সঙ্গে বাংলাদেশের সম্পর্কের পরিবর্তে তাদের নিজেদের অনুকূলে সমর্থকগোষ্ঠী তৈরি করতে চাইছিল, তাজউদ্দীন এ বিষয়টিকে নিজ ভাষ্যে বলেন, "ভারত ছাড়া পৃথিবীর এগারটি বৃহত্তম শক্তিই চাইছে বাংলাদেশকে দ্বিতীয় ভিয়েতনাম বানাতে। এবং তাদের চক্রান্তে জড়িয়ে পড়েছে এই দেশ।"
সুক্রঞ্জন দাসগুপ্ত তাজউদ্দীনের বরাত দিয়ে আরও বলেন, "ডেভিড ফস্টার বলেছিলেন, বাংলাদেশে একটি সামরিক সরকার গঠন করা দরকার। জিয়া ও খন্দকার ঘাড় নেড়ে বলেছিল, আমরাও তাই চাই।"
জিয়াউর রহমানের সঙ্গে সংশ্লিষ্টতা
মুজিব হত্যাকাণ্ডের ঘটনায় ততকালীন উপ-সেনাপ্রধান জিয়াউর রহমানের ভূমিকা বেশ আলোচিত ও সমালোচিত। প্রখ্যাত সাংবাদিক লরেন্স লিফস্যুজের মতে, জিয়া মুজিব হত্যার নেপথ্যচারী প্রধান ছায়ামানব (The key shadow man)। তিনি বলেন, (প্রাপ্ত) তথ্যপ্রমাণ উল্লেখযোগ্য হারে এ ব্যাপারে ইঙ্গিত করে যে, জিয়া ছিলেন এই অভ্যুত্থানের অন্যতম প্রধান নকশাকার এবং তিনি খন্দকার মোশতাক আহমেদের চেয়ে অনেক বেশি গুরুত্বপূর্ণ একটি ভূমিকা পালন করেছিলেন।
গৃহবন্দির পরিবর্তে হত্যা পরিকল্পনা করার পর খুনিচক্রের মধ্যে ফারুক এক পর্যায়ে জিয়াউর রহমানের সাথে সাক্ষাৎ করে। এন্থনি ম্যাসকারেনহাস বলেন, ফারুক জিয়াউর রহমানকে মুজিব হত্যা পরিকল্পনার বিষয়ে আভাস দিলে জিয়া ফারুককে বলেন,
ফারুক তাদের উদ্দেশ্য সম্পর্কে জিয়াকে বলেন,
ফারুকের বর্ণনামতে জিয়ার আচরণের ইঙ্গিতের অর্থ ছিল, আমি একজন সিনিয়র অফিসার হয়ে এতে জড়াতে পারি না। এমন একটি বিষয়ে, তোমরা জুনিয়র অফিসাররা যদি কিছু করতে চাও, তবে এগিয়ে যাও।
ম্যাসকারেনহাসের বইয়ের বাংলা অনুবাদ সংষ্করণে লেখা হয়েছে, ফারুকের মতে, জিয়ার ইঙ্গিতের অর্থ ছিলঃ "আমি দুঃখিত, আমি এ ধরনের কাজে নিজেকে জড়াতে চাই না, তোমরা জুনিয়র অফিসাররা যদি কিছু একটা করতে চাও, তাহলে তোমাদের নিজেদেরই তা করা উচিত, আমাকে এসবের মধ্যে টেনো না।"
পরবর্তীতে সাংবাদিক এন্থনি ম্যাসকারেনহাস জিয়াকে ফারুকের সাথে তার (জিয়ার) যোগসাজশের তথ্যটির সত্যতা সম্পর্কে প্রশ্ন করলে জিয়া পরিষ্কারভাবে কিছু বলেননি। ম্যাসকারেনহাসের মন্তব্য,
অধিকাংশ বিশ্লেষকগণ উপর্যুক্ত তথ্য অনুসারে বলেন, জিয়াউর রহমান এই ষড়যন্ত্র সম্পর্কে পরিপূর্ণভাবে অবগত ছিলেন এবং বিশ্লেষকদের অনেকের মতে, তিনি খুনিচক্রের বিরুদ্ধে কার্যকর ব্যবস্থা গ্রহণ না করে তাদের মদত দেন। অনেক বিশ্লেষকের মতে, জিয়ার এই বিতর্কিত ভূমিকা সামরিক আইনের ৩১ ধারার লঙ্ঘন, সর্বোপরি উপ-সেনাপ্রধান হিসেবে সাংবিধানিক দায়িত্বের অবহেলা।
পরেশ সাহা বলেন, খুনিচক্রের সাথে জিয়ার অবশ্যই কোন না কোন 'বনিবনা' ছিল। খুনি মেজরগণ প্রবাসে তাদের বিভিন্ন সাক্ষাতকারে জিয়াউর রহমানের সংযুক্তির কথা উল্লেখ করেন।
অধ্যাপক আবু সায়্যিদ বলেন, মুজিব নিজেও জিয়ার চক্রান্ত বিষয়ে অবগত ছিলেন। কর্নেল (অব.) শওকত আলি মুজিবকে বলতে শুনেছেন, … জিয়া একজন মুক্তিযোদ্ধা, তবে এখনো ছেলেমানুষ। দেশের অবস্থাও ভালো না। তাই আমার ওপর অভিমান করে একটু-আধটু ষড়যন্ত্র করে।
মেজর জেনারেল (অব.) এম খলিলুর রহমান (তৎকালীন বিডিআরের পরিচালক) তার সাক্ষ্যে বলেন,"জেনারেল জিয়া নম্বরের ভিত্তিতে জেনারেল সফিউল্লাহর সিনিয়র থাকা সত্ত্বেও তাঁকে সেনাপ্রধান না করায় কিছু আর্মি অফিসার দ্বিধাবিভক্ত হয়ে যায়। তখন এই সমস্যা দূর করার জন্য শুনিয়াছি, জেনারেল জিয়াকে আর্মি হতে অবসর দিয়ে অ্যাম্বাসেডর (রাষ্ট্রদূত) হিসেবে বিদেশে পাঠাই দেবে।”’
অনেক লেখকের দাবি, জিয়াউর রহমানকে সেনাপ্রধান না করায় তিনি ব্যক্তিগতভাবে মুজিব-সরকারের ওপর ক্ষুব্ধ ছিলেন।
কর্নেল শাফায়েত জামিল বলেন, "মেজর জেনারেল জিয়াউর রহমান এবং মেজর জেনারেল সফিউল্লাহ সতীর্থ ছিলেন। জিয়াউর রহমান সিনিয়র ছিলেন। কিন্তু তাঁকে চিফ অব স্টাফের পদ দেওয়া হয় নাই। এতে দুজনের মধ্যে সুসম্পর্ক ছিল না।’"
ঘটনাপ্রবাহ
বাংলাদেশের মুক্তিযুদ্ধের সময় ও ১৯৭৪ সাল পর্যন্ত ঢাকায় অবস্থানরত আনন্দবাজার পত্রিকার সংবাদদাতা সুখরঞ্জন দাসগুপ্ত তার "মিডনাইট ম্যাসাকার ইন ঢাকা" বইয়ে লিখেন যে, মুজিব হত্যাকাণ্ডের প্রকৃত বর্ণনা সবসময় রহস্যে ঘনীভূত থাকবে। শেখ মুজিবুর রহমানের হত্যাকাণ্ড একটি সামরিক অভ্যুত্থান হিসেবে বর্ণিত হলেও এটি সমগ্র সেনাবাহিনীর কোন অভ্যুত্থান ছিল না। মধ্যম সারির কয়েকজন অফিসারদের দ্বারা এই হত্যাকাণ্ড সংঘটিত হয়। ততকালীন সেনাপ্রধান কে. এম. শফিউল্লাহর মতে,
শেখ মুজিব পরিবার
১৯৭৫ সালের ১৫ই আগস্ট ভোরে হত্যাকাণ্ডে অংশগ্রহণকারীরা চারটি দলে বিভক্ত হয়। এদের একদল ছিল মেজর হুদার অধীনে বেঙ্গল ল্যান্সারের ফার্স্ট আর্মড ডিভিশন ও ৫৩৫ পদাতিক ডিভিশনের সদস্যরা যারা মুজিবের বাসভবন আক্রমণ করেন। সুখরঞ্জন দাসগুপ্ত তার "মিডনাইট ম্যাসাকার ইন ঢাকা (ঢাকায় মধ্যরাতের নৃশংস হত্যাকাণ্ড)" বইয়ে লিখেন যে, মুজিবের বাসভবনের রক্ষায় নিয়োজিত আর্মি প্লাটুন প্রতিরোধের কোনো চেষ্টা করে নি। মুজিবের পুত্র, শেখ কামালকে নিচতলার অভ্যর্থনা এলাকায় গুলি করা হয়।
বঙ্গবন্ধুর সঙ্গে আলাপ করার বিষয়ে আদালতকে কে এম সফিউল্লাহ বলেন, "‘আমি যখন বঙ্গবন্ধুর সঙ্গে কথা বলি তিনি আমার গলার আওয়াজ শুনে বলে উঠলেন, “সফিউল্লাহ তোমার ফোর্স আমার বাড়ি অ্যাটাক (হামলা) করেছে। কামালকে বোধ হয় মেরে ফেলেছে। তুমি জলদি ফোর্স (সেনাদল) পাঠাও।” প্রতি উত্তরে আমি বলেছিলাম, আই অ্যাম ডুয়িং সামথিং। ক্যান ইউ গেট আউট অব দ্য হাউস?’ (আমি কোন একটা ব্যবস্থা করছি। আপনি কি বাড়ি থেকে বের হয়ে যেতে পারবেন?) আমি যখন জিয়া ও খালেদ মোশাররফকে ফোন করি তখন তাঁদের তাড়াতাড়ি আমার বাসায় আসতে বলি। ১৫ থেকে ২০ মিনিটের মধ্যে তাঁরা আমার বাসায় এসে পড়ে। জিয়া ইউনিফরমড (পেশাগত পোশাক পরিহিত) ও শেভড (দাড়ি কামানো অবস্থায়)। খালেদ মোশাররফ নাইট ড্রেসে (রাতের পোশাকে) নিজের গাড়িতে আসে।"
হত্যাকাণ্ডের শিকার হন মুজিবের স্ত্রী শেখ ফজিলাতুন্নেছা মুজিব (উপরের তলায় হত্যা করা হয়), মুজিবের ছোট ভাই শেখ নাসের, দুইজন চাকর (শৌচাগারে হত্যা করা হয়); শেখ জামাল, ১০ বছর বয়সী শেখ রাসেল এবং মুজিবের দুই পুত্রবধুকে হত্যা করা হয়। শেখ মুজিবের শরীরে আঠারটি গুলি করা হয়েছিল। সেসময় শেখ হাসিনা ও শেখ রেহানা পশ্চিম জার্মানিতে ছিলেন। তারা ভারত সরকারের কাছে আশ্রয় গ্রহণ করে ভারতে চলে আসেন। তিনি নির্বাসিত অবস্থায় দিল্লী তে বসবাস করতে থাকেন। তিনি ১৯৮১ সালের ১৭ই মে বাংলাদেশের প্রত্যাবর্তন করেন।
মনি ও সেরনিয়াবাত পরিবার
দুটি সৈনিক দল মুজিবের ভাগ্নে ও আওয়ামী লীগের প্রভাবশালী নেতা শেখ ফজলুল হককে (মনি) তার অন্ত:সত্ত্বা স্ত্রীর সাথে ১৩/১, ধানমন্ডিতে এবং মুজিবের ভগ্নিপতি ও সরকারের একজন মন্ত্রী আব্দুর রব সেরনিয়াবাতকে তার পরিবারের ১৩ জন সদস্যসহ মিন্টু রোডে হত্যা করে। মনির দুই পুত্র শেখ ফজলে শামস পরশ ও শেখ ফজলে নূর তাপস হত্যাকাণ্ডের সময় নিজেদের জীবন রক্ষার্থে বাড়িতে লুকিয়ে থাকার কারণে প্রাণে বাঁচতে সক্ষম হন।
সাভার
চতুর্থ এবং সবচেয়ে শক্তিশালী দলটিকে সাভারে সংস্থিত নিরাপত্তা বাহিনীর দ্বারা সংঘটিত প্রত্যাশিত বিরোধী আক্রমণ ঠেকানোর জন্য পাঠানো হয়। একটি সংক্ষিপ্ত লড়াইয়ের পর এগারজনের মৃত্যু হলে সরকারের অনুগতরা আত্মসমর্পণ করে।
মোশতাক আহমেদের প্রতিক্রিয়া
শেখ মুজিব নিহত হবার পর খন্দকার মোশতাক আহমেদ নিজেকে রাষ্ট্রপতি ঘোষণা করেন, এই পদে তিনি মাত্র ৮৩ দিন ছিলেন।। তিনি ক্ষমতা অধিগ্রহণের পরপরই জাতির প্রতি ভাষণে শেখ মুজিবুর রহমানের হত্যাকারীদের জাতির সূর্যসন্তান বলে আখ্যা দেন। রাষ্ট্রপতির দ্বায়িত্ব নেবার পর তিনি ইনডেমিনিটি বিল পাশ করেন। ঐ বছরের ২৫শে আগস্ট তিনি জিয়াউর রহমানকে চিফ অফ আর্মি স্টাফ হিসেবে নিয়োগ দেন। মোশতাক আহমেদ ১৯৭৫ সালের ৫ নভেম্বর সেনাবিদ্রোহের দ্বারা অপসারিত হন।
জিয়াউর রহমানের প্রতিক্রিয়া
হত্যার দিন সকালে সে সময়ের লেফটেন্যান্ট কর্নেল আমীন আহম্মেদ চৌধুরী জেনারেল জিয়াউর রহমানের বাড়িতে ঢোকার সময় রেডিওর মাধ্যমে জানতে পারেন যে রাষ্ট্রপতি শেখ মুজিবুর রহমানকে হত্যা করা হয়েছে, তিনি ঘটনার বর্ণনায় বলেন, "জেনারেল জিয়া একদিকে শেভ করছেন একদিকে শেভ করে নাই। স্লিপিং স্যুটে দৌড়ে আসলেন। শাফায়াত জামিলকে জিজ্ঞেস করলেন, 'শাফায়াত কী হয়েছে?' শাফায়াত বললেন, 'অ্যাপারেন্টলি দুই ব্যাটালিয়ন স্টেজড্ এ ক্যু। (খুবসম্ভব দুটি সেনাদল একটি অভ্যুত্থান ঘটিয়েছে।) বাইরে কী হয়েছে এখনো আমরা কিছু জানি না। রেডিওতে অ্যানাউন্সমেন্ট শুনতেছি প্রেসিডেন্ট মারা গেছেন।' তখন জেনারেল জিয়া বললেন, সো হোয়াট? লেট ভাইস প্রেসিডেন্ট টেক ওভার। উই হ্যাভ নাথিং টু ডু উইথ পলিটিক্স। গেট ইয়োর ট্রুপ্স রেডি। আপহোল্ড দ্য কন্সটিটিউশন। (তাতে কী? ভাইস প্রেসিডেন্টকে ক্ষমতা নিতে দাও। রাজনীতি নিয়ে আমাদের কিছুই করার নেই। তোমার সেনাদল প্রস্তুত কর। সংবিধান বহাল রাখো।)"
মেজর রফিকুল ইসলাম, অধ্যাপক আবু সাইয়িদ ও একজন প্রত্যক্ষদর্শী সামরিক কর্মকর্তার দাবি, মুজিব হত্যার পর উল্লাসিত হয়ে জিয়াউর রহমান মেজর ডালিমকে বলেন, তুমি একটা দারুণ অসাধারণ কাজ করেছো। আমাকে চুমু খাও। আমাকে চুমু খাও। তারপর জিয়া গভীর আবেগে ডালিমকে জড়িয়ে ধরেন।
জিয়াউর রহমান রাষ্ট্রপতি পদে আসীন হয়ে মুজিব হত্যাকাণ্ডে খুনি অনেক সামরিক অফিসারকে বৈদেশিক দুতাবাসে সচিব পর্যায়ে চাকুরীতে নিয়োগ করেন। তারা ছিলেন: শেখ মুজিবুর রহমানের হত্যাকাণ্ড-পরবর্তী সময়ে জিয়াউর রহমানের এই সকল ক্রিয়াকলাপকে অনেক বিশ্লেষক মুজিব হত্যাকাণ্ডে তার জড়িত হওয়ার পরোক্ষ প্রমাণ হিসেবে দাবি করেন।
ইনডেমনিটি অধ্যাদেশ
শেখ মুজিবুর রহমান ও তার পরিবারবর্গ হত্যাকাণ্ডের সঙ্গে জড়িত ব্যক্তিদের আইনি ব্যবস্থা থেকে অনাক্রম্যতা বা শাস্তি এড়াবার ব্যবস্থা প্রদানের জন্য বাংলাদেশে ইনডেমনিটি অধ্যাদেশ আইন প্রণয়ন করা হয়েছিল। ১৯৭৫ সালের ২৬ সেপ্টেম্বর তারিখে তৎকালীন রাষ্ট্রপতি খন্দকার মোশতাক আহমেদ এ ইনডেমনিটি (দায়মুক্তি) অধ্যাদেশ জারি করেন। ১৯৭৯ সালের ৯ জুলাই বাংলাদেশ সংবিধানের ৫ম সংশোধনীর পর সংশোধিত আইনে এ আইনটি বাংলাদেশ সংবিধানে অন্তর্ভুক্ত করা হয়।
জিয়াউর রহমানও শেখ মুজিবুর রহমানের হত্যাকাণ্ডের বিচার রুদ্ধ করার জন্য সমালোচিত। বিতর্কিত ইনডেমনিটি অধ্যাদেশ যা মুজিব হত্যার বিচারপ্রক্রিয়া রোধ করার জন্য প্রণীত হয়েছিলো, তা জিয়াউর রহমান পুনর্বহাল করেন। তিনি অবৈধ ঘোষিত ৫ম সংশোধনীর মাধ্যমে তা সংবিধানে সংযুক্ত করেছিলেন।
২০১০ সালের ফেব্রুয়ারি মাসে বাংলাদেশ হাইকোর্ট সংবিধানের ৫ম সংশোধনীকে অবৈধ ঘোষণা করে।
খালেদ মোশাররফের প্রতিক্রিয়া
মেজর ফারুক, মেজর রশিদ এবং খন্দকার মোশতাক আহমেদ-এর অভ্যুত্থানে গড়া সরকারের বিরুদ্ধে কর্নেল শাফায়াত জামিলের নেতৃত্বাধীন ঢাকা ৪৬ পদাতিক ব্রিগেডের সহায়তায় আরও একটি পাল্টা অভ্যুত্থানের নেতৃত্ব দেন জেনারেল খালেদ মোশাররফ, যিনি শেখ মুজিবুর রহমানের প্রতি তীব্র অনুরাগের বশবর্তী হয়ে এই অভ্যুত্থান পরিচালনা করেন। এই অভ্যুত্থানের মাধ্যমে ৩রা নভেম্বর, ১৯৭৫-এ মোশতাক সরকার ক্ষমতাচ্যুত হয়। কিন্তু তার পূর্বে শেখ মুজিবুর রহমানের হত্যাকারীরা অভ্যুত্থানের খবর পেয়ে ইতঃপূর্বে ঢাকা কেন্দ্রীয় কারাগারে বন্দী চার আওয়ামী লীগ নেতা (সৈয়দ নজরুল ইসলাম, তাজউদ্দীন আহমদ, আবুল হাসনাত মোহাম্মদ কামারুজ্জামান, মুহাম্মদ মনসুর আলী)কে হত্যা করার সিদ্ধান্ত নেয়, কারণ সে সময় অভ্যুত্থানের মাধ্যমে চার নেতার দ্বারা আওয়ামী লীগের পুনরায় ক্ষমতা লাভের একটি সম্ভাবনা দেখা গিয়েছিল, আর তাই ৩ নভেম্বর সকালে অভ্যুত্থানের পূর্বে আওয়ামী লীগের এই চার নেতাকে হত্যা করা হয়। এর পরপরই একই দিনে অর্থাৎ ৩ নভেম্বর খালেদ মোশাররফের অভ্যুত্থান সংঘটিত হয়, যার ফলে ৬ই নভেম্বর খন্দকার মোশতাক আহমেদ পদত্যাগ করতে বাধ্য হন ও আবু সাদাত মোহাম্মদ সায়েম বাংলাদেশের নতুন রাষ্ট্রপতি হন। এর পর জিয়াউর রহমানকে চিফ-অফ-আর্মি স্টাফ পদ থেকে পদত্যাগ করতে বাধ্য করা হয়। ৩রা নভেম্বরের অভ্যুত্থানে খালেদ মোশাররফ রক্তপাতহীন অভ্যুত্থান ঘটাতে চেয়েছিলেন। একারণে তিনি জিয়াউর রহমানকে তার নিজ বাসভবনে গৃহবন্দী করে রাখেন, যা সেনাবাহিনীর মধ্যে তার জনপ্রিয়তার কারণে বিরূপ প্রতিক্রিয়ার জন্ম দেয়। কর্নেল (অবঃ) আবু তাহের সে সময় চট্টগ্রামে অবস্থান করছিলেন। কর্নেল তাহের জিয়াউর রহমানের একজন বিশেষ শুভাকাঙ্খী ছিলেন এবং তিনি সমাজতন্ত্রে বিশ্বাসী ছিলেন, সৈনিক-অফিসার বৈষম্য তার পছন্দ ছিল না। তার এই নীতির জন্য তাহের সেনাবাহিনীর সাধারণ সৈনিকদের মাঝেও অনেক জনপ্রিয় ছিলেন এবং তিনি বিশ্বাস করতেন জিয়াও তারই আদর্শের লোক। ৩রা নভেম্বরের অভ্যুত্থানের পর তাহের জানতে পারেন জিয়াউর রহমানকে বন্দী করা হয়েছে। তিনি ঢাকাতে তার অনুগত ইষ্ট বেঙ্গল রেজিমেন্টের সিপাহীদের বিদ্রোহের নির্দেশ দিয়ে তৎক্ষণাৎ চট্টগ্রামে থেকে ঢাকা রওনা হন, এ সময় কয়েক শত জাসদ কর্মী তার সঙ্গী ছিল। কর্নেল তাহেরের এই পাল্টা অভ্যুত্থান ৭ই নভেম্বর সফল হয়, সুখরঞ্জন দাসগুপ্তের মতে, আতাউল গনি ওসমানীও এই অভ্যুত্থান কার্যক্রমে সহায়তা করেন। তিনি জিয়াউর রহমানকে ঢাকা ক্যান্টনমেন্ট থেকে মুক্ত করে ২য় ফিল্ড আর্টিলারির সদরদপ্তরে নিয়ে আসেন। পাল্টা এই অভ্যুত্থানে জেনারেল খালেদ মোশাররফকে তার নিজ হাতে প্রতিষ্ঠিত ১০ম ইষ্ট বেঙ্গল রেজিমেন্টের সদরদপ্তরে বিক্ষুব্ধ সৈন্যরা হত্যা করে। তবে জিয়াউর রহমান প্রতিশ্রুতি ভঙ্গ করলে সিপাহীরা বিদ্রোহ অব্যাহত রাখে। শেষ পর্যন্ত জিয়াউর রহমান বিদ্রোহ দমন করেন। পরবর্তীতে জিয়ার মার্কিনপন্থী পুজিবাদী গনতান্ত্রিক মনোভাবের বিরুদ্ধে রুশপন্থী মার্কসবাদী-লেনিনবাদী সমাজতান্ত্রিক অবস্থান নেওয়ার ফলে তাহেরের বিরুদ্ধে মামলা দায়ের করে তাঁকে সামরিক আদালতে মৃত্যুদণ্ড দেয়া হয়। ১৯৭৬ সালের ২১ জুলাই তাকে ফাঁসিতে ঝুলিয়ে মৃত্যুদণ্ড কার্যকর করা হয়।
প্রতিবাদ
শেখ মুজিবুর রহমানের হত্যার পর বরগুনায় এর প্রথম প্রতিবাদ হয়। মুক্তিযোদ্ধা মোতালেব মৃধা বরগুনা এসডিও সিরাজ উদ্দিন আহমেদের সহায়তায় ছাত্রলীগ সভাপতি জাহাঙ্গীর কবির এর নেতৃত্বে ১০-১৫ জন ছাত্রলীগ কর্মীর ঝটিকা মিছিল বের করেন। পরবর্তীতে এতে বরগুনার আওয়ামী লীগ, যুবলীগ ও ছাত্রলীগের নেতা-কর্মীরা যোগ দিয়ে বিক্ষোভ মিছিল করে। কিশোরগঞ্জ, ভৈরব, খুলনা, যশোর, চাঁদপুরের ফরিদগঞ্জ, নেত্রকোণার মোহনগঞ্জ, ময়মনসিংহের গফরগাঁওসহ বিভিন্ন জায়গায় ১৫ই আগস্ট সকালে প্রতিবাদ হয়।
খলিলুর রহমান
খলিলুর রহমান নামটি নিম্নের ব্যক্তিবর্গকে নির্দেশ করতে পারেঃ
শেখ মুজিবুর রহমানের হত্যাকাণ্ড
প্রতিবাদ
আগস্ট মাসে চট্টগ্রাম সিটি কলেজের ছাত্ররা প্রতিবাদ করে। মুক্তিযোদ্ধা কমান্ডার মৌলভী সৈয়দ, ছাত্রনেতা এবিএম মহিউদ্দীন চৌধুরী এবং পরবর্তীকালে আওয়ামী লীগের নেতা এস.এম. ইউসুফ প্রতিরোধ করতে শুরু করেন।
১৮ই অক্টোবর ঢাকা বিশ্ববিদ্যালয়ে পোস্টার ও দেয়াল লিখনের মাধ্যমে প্রতিবাদ জানায় ছাত্রলীগ ও ছাত্র ইউনিয়ন। ২০ অক্টোবর প্রতিবাদ সমাবেশ হয়।
প্রতিবাদ করায় ১৯৭৬ সালের ১৮ আগস্ট মুক্তাগাছার প্রতিবাদী ৫ মুক্তিযোদ্ধা জাবেদ আলী, নিখিল দত্ত, সুবোধ ধর, দিপাল দাস, মফিজ উদ্দিনকে সেনা অভিযানে হত্যা করা হয়। বেঁচে যাওয়া বিশ্বজিৎ নন্দী নামে কিশোর যোদ্ধাকে আটক করে ১৯৭৭ সালের ১৮ মে সামরিক আদালতে ফাঁসি দেওয়া হয়। ইন্দিরা গান্ধীসহ প্রভাবশালী বিশ্বনেতার প্রভাবে তাকে যাবজ্জীবন দেয়া হয় এবং তিনি ১৯৮৯ সালে মুক্তি পান।
বিচার
১৯৯৬ সালের ২৩ জুন শেখ মুজিবুর রহমানের কন্যা শেখ হাসিনার নেতৃত্বাধীন বাংলাদেশ আওয়ামী লীগ সরকার গঠন করার পর ২ অক্টোবর ধানমন্ডি থানায় তৎকালীন রাষ্ট্রপতি ও বাংলাদেশের জাতির জনক শেখ মুজিবুর রহমানসহ তার পরিবারের সদস্যগণকে হত্যার বিরুদ্ধে এজাহার দায়ের করা হয়। ১২ নভেম্বর জাতীয় সংসদে ইনডেমনিটি আইন বাতিল করা হয়। ১৯৯৬ সালের ২ অক্টোবর ধানমন্ডি থানায় শেখ মুজিবের ব্যক্তিগত সহকারী এএফএম মহিতুল ইসলাম বাদী হয়ে মুজিব হত্যাকাণ্ডের মামলা করেন। ১ মার্চ ১৯৯৭ সালে ঢাকার জেলা ও দায়রা জজ আদালতে বিচারকার্য শুরু হয়। ৮ নভেম্বর ১৯৯৮ সালে জেলা ও দায়রা জজ কাজী গোলাম রসুল ৭৬ পৃষ্ঠার রায় ঘোষণায় ১৫ জনকে মৃত্যুদণ্ড প্রদান করেন। ১৪ নভেম্বর ২০০০ সালে হাইকোর্টে মামলার ডেথ রেফারেন্স ও আপিলে দুই বিচারক বিচারপতি মােঃ রুহুল আমিন এবং বিচারপতি এ.বি.এম খায়রুল হক দ্বিমতে বিভক্ত রায় ঘোষণা করেন। এরপর তৃতীয় বিচারপতি মােঃ ফজলুল করিম ১২ জনের মৃত্যুদণ্ড বহাল রাখার চূড়ান্ত সিদ্ধান্ত দেন। এরপর পাঁচজন আসামি আপিল বিভাগে লিভ টু আপিল করে। ২০০১ সালের ৩০ এপ্রিল তৃতীয় বিচারক মোহাম্মদ ফজলুল করিম ২৫ দিন শুনানির পর অভিযুক্ত ১২ জনের মৃত্যুদণ্ডাদেশ নিশ্চিত করেন৷ ২০০২-২০০৬ পর্যন্ত বিএনপি-জামায়াত জোট সরকারের সময় মামলাটি কার্যতালিকা থেকে বাদ দেয়া হয়। ২০০৭ সালে শুনানির জন্য বেঞ্চ গঠিত হয়। ২০০৯ সালে ২৯ দিন শুনানির পর ১৯ নভেম্বর প্রধান বিচারপতিসহ পাঁচজন বিচারপতি রায় ঘােষণায় আপিল খারিজ করে ১২ জনের মৃত্যুদণ্ড বহাল রাখেন। ১৯৯৮ সালের ৮ নভেম্বর থেকে ২০০৯ সালের ২৪ আগস্ট পর্যন্ত বাদী-বিবাদীর আপিলের প্রেক্ষিতে চার দফায় রায় প্রকাশ হয়, সর্বশেষ আপিল বিভাগ ২০০৯ সালের ৫ অক্টোবর থেকে টানা ২৯ কর্মদিবস শুনানি করার পর ১৯ নভেম্বর চূড়ান্ত রায় ঘোষণা করেন। ২০১০ সালের ২ জানুয়ারি আপিল বিভাগে আসামিদের রিভিউ পিটিশন দাখিল এবং তিন দিন শুনানি শেষে ২৭ জানুয়ারি চার বিচারপতি রিভিউ পিটিশনও খারিজ করেন। এদিনই মধ্যরাতের পর ২৮ জানুয়ারি পাঁচ ঘাতকের মৃত্যুদণ্ড কার্যকর করা হয়। ঘাতকদের একজন বিদেশে পলাতক অবস্থায় মারা যায় এবং ছয়জন বিদেশে পলাতক রয়েছে। এই হত্যাকাণ্ডের বিচারের দাবি ৩৪ বছর পর বাস্তবায়িত হয়।
রায় কার্যকর
২০১০ সালের ২৮ জানুয়ারি শেখ মুজিবুর রহমানের পাঁচ খুনির ফাঁসি কার্যকর করা হয়। তারা হলেন:
২০২০ সালের ৭ এপ্রিল ক্যাপ্টেন (অবসরপ্রাপ্ত) আবদুল মাজেদকে গ্রেপ্তার করা হয় এবং ১২ এপ্রিল তার মৃত্যুদণ্ড কার্যকর করা হয়।
২০২০ সালের ১৯ এপ্রিল ভারতে রিসালদার মোসলেম উদ্দিন গ্রেফতার হন।
২০০১ সালের ২ জুন লেফটেন্যান্ট কর্নেল (অব.) আবদুল আজিজ জিম্বাবুয়েতে মারা যান বলে কথিত আছে। তবে তার মৃত্যু নিয়ে অস্পষ্টতা রয়েছে।
টীকা
<references group="টীকা" />
হেরেমিয়াস লেদেসমা
হেরেমিয়াস কোনান লেদেসমা (Jeremías Ledesma; জন্ম: ১৩ ফেব্রুয়ারি ১৯৯৩; হেরেমিয়াস লেদেসমা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব কাদিস এবং আর্জেন্টিনা অনূর্ধ্ব-২৩ দলের হয়ে গোলরক্ষক হিসেবে খেলেন।
দলগতভাবে, লেদেসমা এপর্যন্ত ২টি শিরোপা জয়লাভ করেছেন, যার সবগুলো রোসারিও সেন্ত্রালের হয়ে জয়লাভ করেছেন।
প্রারম্ভিক জীবন
হেরেমিয়াস কোনান লেদেসমা ১৯৯৩ সালের ১৩ই ফেব্রুয়ারি তারিখে আর্জেন্টিনার পেরগামিনোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লেদেসমা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত আর্জেন্টিনা অনূর্ধ্ব-২৩ দলে স্থান পেয়েছেন।
বৌদ্ধধর্ম ও বিজ্ঞান
বৌদ্ধধর্ম ও বিজ্ঞান (Buddhism and Science) বৌদ্ধ, বিজ্ঞানী এবং বৌদ্ধধর্মের পণ্ডিতদের মধ্যে সমসাময়িক আলোচনা এবং বিতর্কের বিষয়। ঐতিহাসিকভাবে, বৌদ্ধধর্ম অনেক ধরনের বিশ্বাস, ঐতিহ্য এবং অনুশীলনকে ধারণ করে, তাই বিজ্ঞানের সাথে কোন একক বৌদ্ধধর্ম দাবি করা কঠিন। একইভাবে, বিজ্ঞান বলতে কি বোঝায় তা বিতর্কের বিষয়বস্তু থেকে যায় এবং এই বিষয়ে কোনো একক দৃষ্টিভঙ্গি নেই। যারা বৌদ্ধধর্মের সাথে বিজ্ঞানের তুলনা করেন তারা "সায়েন্স" ব্যবহার করতে পারেন "নিশ্চিত ও যুক্তিপূর্ণ তদন্তের একটি পদ্ধতি" বা নির্দিষ্ট বৈজ্ঞানিক তত্ত্ব, পদ্ধতি বা প্রযুক্তি উল্লেখ করতে। বৌদ্ধধর্ম যুক্তিবাদী এবং বিজ্ঞানের সাথে অনন্যভাবে সামঞ্জস্যপূর্ণ। কেউ কেউ এমনও যুক্তি দিয়েছেন যে বৌদ্ধধর্ম "বৈজ্ঞানিক" (এক ধরনের "মনের বিজ্ঞান" বা "অভ্যন্তরীণ বিজ্ঞান")।
বৌদ্ধরা বৌদ্ধধর্মগ্রন্থের বিভিন্ন বিবৃতির দিকেও ইঙ্গিত করে যা যুক্তিবাদী এবং অভিজ্ঞতামূলক তদন্তকে উৎসাহিত করে এবং বুদ্ধের শিক্ষা গ্রহণ করার আগে তাদের পরীক্ষা করার জন্য মানুষকে আমন্ত্রণ জানায়। তদুপরি, বৌদ্ধ মতবাদ যেমন অস্থিরতা এবং শূন্যতাকে প্রাকৃতিক জগতের বৈজ্ঞানিক বোঝার সাথে তুলনা করা হয়েছে। যাইহোক, কিছু পণ্ডিত এই ধারণার সমালোচনা করেছেন যে বৌদ্ধধর্ম অনন্যভাবে যুক্তিবাদী এবং বিজ্ঞান বান্ধব, এই ধারণাগুলিকে ঐতিহ্যগত বৌদ্ধধর্মের একটি গৌণ উপাদান হিসাবে দেখে। ডোনাল্ড লোপেজ জুনিয়রের মত পণ্ডিতরাও যুক্তি দিয়েছেন যে বৌদ্ধধর্মের এই আখ্যানটি যুক্তিবাদী হিসাবে বিকশিত হয়েছে, বৌদ্ধ আধুনিকতাবাদের একটি অংশ হিসাবে যা বৌদ্ধধর্ম এবং পাশ্চাত্য চিন্তাধারার মধ্যে সংঘর্ষ থেকে উদ্ভূত হয়েছে।
বৌদ্ধ গ্রন্থে যুক্তিপূর্ণ অনুসন্ধান
কিছু আধুনিক ভাষ্যকার দাবি করেন যে বৌদ্ধ গ্রন্থে এমন ধারণা রয়েছে যা আধুনিক বৈজ্ঞানিক পদ্ধতির সাথে মিল রয়েছে, যেমন প্রকৃতির একটি নিরপেক্ষ তদন্তকে উত্সাহিত করা (একটি কার্যকলাপ উল্লেখ করা হয়েছে) পালি ত্রিপিটক-এ ধম্ম-বিকায় হিসাবে - অধ্যয়নের প্রধান বিষয় হলো একজনের মন বা নিজের প্রকৃতি। বৌদ্ধ ধর্মগ্রন্থ থেকে বেশ কয়েকটি অনুচ্ছেদ বৌদ্ধধর্মের জন্য মুক্ত চিন্তা ও অভিজ্ঞতামূলক অনুসন্ধানের গুরুত্ব নির্দেশ করে। সম্ভবত এইভাবে ব্যবহৃত সবচেয়ে জনপ্রিয় বৌদ্ধ বক্তৃতা  হলো কালাম সুত্ত (AN 3.65)। এই বক্তৃতায়, বুদ্ধ অনেক গ্রামবাসীর সাথে কথা বলছেন যারা কোন ধারনাকে বিশ্বাস করবেন তা নিয়ে অনিশ্চিত। যে মূল অনুচ্ছেদটি ব্যাপকভাবে উদ্ধৃত করা হয়েছে তাতে বলা হয়েছে:"এসো, কালামাস, মৌখিক ঐতিহ্য, শিক্ষার বংশ, শ্রবণ দ্বারা, ধর্মগ্রন্থের সংকলন দ্বারা, যৌক্তিক যুক্তি দ্বারা, অনুমানমূলক যুক্তি দ্বারা, যুক্তিযুক্ত ধারণা দ্বারা, দ্বারা যাবেন না কোনো বক্তার আপাতদৃষ্টিতে পারদর্শিতার দ্বারা বা আপনি মনে করেন যে: 'তপস্বী আমাদের গুরু'। কিন্তু যখন, কালামাস, আপনি নিজের জন্য জানেন: 'এই জিনিসগুলি অস্বাস্থ্যকর; এই জিনিসগুলি নিন্দনীয়; এই জিনিসগুলি জ্ঞানী দ্বারা নিন্দা করা হয়; এই জিনিসগুলি, যদি গ্রহণ করা হয় এবং গ্রহণ করা হয়, ক্ষতি এবং কষ্টের দিকে পরিচালিত করে,' তা হলোে আপনার এগুলি পরিত্যাগ করা উচিত।"এই অনুচ্ছেদের সঠিক অর্থ নিয়ে ব্যাপকভাবে বিতর্ক ও ব্যাখ্যা করা হয়েছে। বৌদ্ধ আধুনিকতাবাদীরা এই অনুচ্ছেদটিকে এটি দেখানোর জন্য বিবেচনা করেন যে বুদ্ধ একটি সংশয়বাদী পরীক্ষামূলক তদন্তের প্রচার করেছিলেন যা বিশ্বাস, ধর্মগ্রন্থ, প্রকাশিত এবং এমনকি যুক্তিবাদী অধিবিদ্যামূলক অনুমানকে প্রত্যাখ্যান করেছিল। বৌদ্ধ দার্শনিকদের মত কে.এন. জয়তিল্লেকে যুক্তি দেখায় যে,এটি এবং বৌদ্ধ ধর্মগ্রন্থের অন্যান্য অনুচ্ছেদগুলি নির্দেশ করে যে প্রাথমিক বৌদ্ধধর্ম একটি "সত্যের জন্য সৎ, নিরপেক্ষ অনুসন্ধান" এবং সেইসাথে "সমালোচনামূলক তদন্ত এবং ব্যক্তিগত যাচাই" প্রচার করে যা একটি বৈজ্ঞানিক দৃষ্টিভঙ্গির সাথে সামঞ্জস্যপূর্ণ। যাইহোক, ভিক্ষু বোধি উল্লেখ করেছেন যে এই সূত্রটি পথের একটি গুরুত্বপূর্ণ উপাদান হিসাবে বিশ্বাসকে বাতিল করে না। ভিক্ষু বোধি (১৯৬৮) আরেকটি বক্তৃতা, বিমাংসক সুত্ত (এমএন ৪৭, এমএ ১৮৬-এ একটি চীনা সমান্তরাল সহ) কে "মুক্ত অনুসন্ধানের একটি অসাধারণ ওকালতি" বলা হয়েছে ভিক্ষু অনলয়ো।
বৌদ্ধ শিক্ষাবাদে যুক্তি এবং বিজ্ঞান
বৌদ্ধ গ্রন্থে যুক্তি ও অভিজ্ঞতার মাধ্যমে বুদ্ধের শিক্ষাগুলি পরীক্ষা করার উপদেশ রয়েছে।  শান্তরক্ষিতের (৭২৫-৭৮৮ খ্রীস্টপূর্ব) তত্ত্বসংগ্রহ একটি সুপরিচিত শাস্ত্রীয় অনুচ্ছেদ উদ্ধৃত করে যা ১৪ তম দালাই লামা এবং অন্যান্য বৌদ্ধদের দ্বারাও উদ্ধৃত হয়েছে:
ক্রিস্টিয়ান কোসেরুর মতে, দিগনাগার জ্ঞানের তত্ত্বটি উপলব্ধির উপর দৃঢ়ভাবে ভিত্তি করে।  তদুপরি, জ্ঞানের অন্যান্য ভারতীয় তত্ত্বের বিপরীতে, ভারতীয় বৌদ্ধ দার্শনিকরা যেমন ধর্মকীর্তী (খ্রীস্টপূর্ব ৬ষ্ঠ বা ৭ম শতাব্দী) সাধারণত ধর্মগ্রন্থকে একটি প্রধান জ্ঞানের উপকরণ হিসাবে প্রত্যাখ্যান করেছিলেন।  ধর্মকীর্তির মতে যে বিষয়গুলিকে যুক্তিযুক্ত উপায়ে আবিষ্কার করা যেতে পারে এবং শাস্ত্রের অযৌক্তিক অংশগুলিকে প্রত্যাখ্যান করতে পারে এমন বিষয়গুলির সিদ্ধান্ত নেওয়ার জন্য ধর্মগ্রন্থের উপর নির্ভর করা উচিত নয়।  যাইহোক, তিনি যুক্তি দিয়েছিলেন যে যখন এটি "আমূলভাবে অপ্রাপ্য জিনিস" (যেমন কর্ম) এ আসে, তখন কেউ ধর্মগ্রন্থের দিকে যেতে পারে (যা একটি অনিশ্চিত এবং ভুল উৎস ছিল)।
প্রাকৃতিক দর্শন এবং প্রোটো-বৈজ্ঞানিক অনুশীলন
প্রাথমিক বৌদ্ধ গ্রন্থে বিশ্ব ও মহাবিশ্বের প্রকৃতি সম্পর্কে বিভিন্ন ধারণা রয়েছে। যাইহোক, তারা মহাবিশ্ব সম্পর্কে কিছু অনুমানমূলক প্রশ্নের বিরুদ্ধেও সতর্ক করে। বিভিন্ন প্রারম্ভিক বক্তৃতায়, বুদ্ধ বিশ্ব সম্পর্কে কিছু প্রশ্ন প্রত্যাখ্যান করেছেন "অকল্পনীয়" বা "অব্যক্তযোগ্য" (সংস্কৃত: avyākṛta)। এর মধ্যে রয়েছে অনন্তকাল এবং মহাবিশ্বের অসীমতা সম্পর্কে প্রশ্ন। কুহমালুক্য সুত্তে, বুদ্ধ এই প্রশ্নগুলির প্রতি তাঁর দৃষ্টিভঙ্গি ব্যাখ্যা করার জন্য একটি বিষাক্ত তীরের দৃষ্টান্ত ব্যবহার করেছেন, তাঁর শিক্ষা কীভাবে যন্ত্রণার তীর অপসারণ করতে হয় তার উপর দৃষ্টি নিবদ্ধ করে, তীর সম্পর্কে নির্দিষ্ট বিবরণের উপর নয় এবং কে তীরটি ছুড়েছিল (এবং) তাই সামনে)। পল ডেভিড নুমরিচ যেমন লিখেছেন, "এইভাবে বিশ্ব সম্পর্কে কিছু প্রশ্ন রয়েছে যেগুলি বুদ্ধকে "মানুষের অবস্থা থেকে মুক্তির চূড়ান্ত ধর্মীয় লক্ষ্যের সাথে অপ্রাসঙ্গিক" হিসাবে দেখেন। বৌদ্ধ গ্রন্থে পাওয়া এই সতর্কতা সত্ত্বেও, ভারতীয় বৌদ্ধরা পারমাণবিক তত্ত্ব, ইন্দ্রিয় উপলব্ধির তত্ত্ব, সময় ও স্থানের তত্ত্ব এবং বৌদ্ধ বিশ্বতত্ত্ব সহ ভৌত জগৎ সম্পর্কে জটিল তত্ত্ব তৈরি করেছিল। বৌদ্ধ দর্শন শেখানোর পাশাপাশি, মধ্যযুগীয় বৌদ্ধ বিশ্ববিদ্যালয় যেমন:নালন্দা (আধুনিক বিহারে) প্রাকৃতিক দর্শন এবং বিশ্ববিদ্যা, ঔষধ এবং জ্যোতির্বিদ্যার মতো ফলিত বিজ্ঞানের অধ্যয়নের জন্য গুরুত্বপূর্ণ কেন্দ্র ছিল। প্রাচীন বৌদ্ধ দর্শন প্রাকৃতিক জগত যেমন স্থান ও সময়ের প্রকৃতি, পরমাণুর প্রকৃতি ও অস্তিত্ব (এবং তাদের অবিভাজ্যতা), জগতের উৎপত্তি এবং মন ও বস্তুর মধ্যে সম্পর্ক ইত্যাদির মতো গুরুত্বপূর্ণ প্রশ্নগুলি অনুসন্ধান করে। এটি দার্শনিক বিশ্লেষণ এবং চিন্তা পরীক্ষা-নিরীক্ষার মাধ্যমে এই প্রশ্নগুলি অন্বেষণ করেছে। প্রাচীন বৌদ্ধদের জন্য ঔষধ একটি বিশেষ গুরুত্বপূর্ণ উদ্বেগ ছিল, এবং এটির উল্লেখ বৌদ্ধ সাহিত্যের সমস্ত ঐতিহাসিক স্তরে হতে পারে। নালন্দা ইউনিভার্সিটি "অষ্টাংগহড়দয়-সংহিতা"-এর রচনার স্থান বলেও বলা হয়, যা চিকিত্সকের একটি প্রভাবশালী চিকিৎসা কাজ ভগবত। পিয়ার্স সালগুয়েরোর মতে "বৌদ্ধ গ্রন্থে ওষুধের বিভিন্ন দিক উল্লেখ করা হয়েছে যা প্রথম সহস্রাব্দ জুড়ে বৌদ্ধ বিশ্বে ছড়িয়ে পড়েছিল।" এই কারণে, বৌদ্ধধর্ম ছিল "প্রাক-আধুনিক এশিয়ায় ইন্ডিয়ান মেডিসিন এর আন্তঃ-সাংস্কৃতিক প্রসারের অন্যতম গুরুত্বপূর্ণ বাহন।"
এই প্রাচীন ওষুধের সাথে ঘনিষ্ঠভাবে সম্পর্কিত ছিল ভারতীয় আলকেমি বা রসায়ন। রসায়নের অনুশীলনকারীরা বিভিন্ন পদার্থ এবং ধাতু নিয়ে পরীক্ষা করেছিলেন।
রসায়নও কিছু বৌদ্ধ তন্ত্রের একটি গুরুত্বপূর্ণ অংশ। পার্থিব বিজ্ঞানের বৌদ্ধ ঐতিহ্য ভারতের বাইরে বিকশিত হতে থাকে এবং আজ তিব্বতীয় চিকিৎসা এবং তিব্বতীয় জ্যোতিষশাস্ত্র (যার মধ্যে রয়েছে জ্যোতির্বিদ্যা এবং জ্যোতিষশাস্ত্র উপাদান)। ঐতিহ্যগত বৌদ্ধ সৃষ্টিতত্ত্ব শিখিয়েছে যে একাধিক বিশ্ব ব্যবস্থা রয়েছে এবং মহাবিশ্ব গঠন, সহনশীলতা এবং ধ্বংসের চক্রের মধ্য দিয়ে যায়। এটি আরও মনে করে যে মহাবিশ্বের কোনো পরম সূচনা নেই (এবং এইভাবে সৃষ্টিবাদ এবং আস্তিকতাকে প্রত্যাখ্যান করে, তবে এই ধারণাটিও যে মহাবিশ্ব একটি কারণ ছাড়াই উদ্ভূত হয়েছিল)।
বিজ্ঞানের ইতিহাস ও বৌদ্ধধর্ম
ফ্রান্সের বিজ্ঞানী হোসে ইগনাসিও ক্যাবেজন আলোচনা করেছেন যে, কীভাবে বিজ্ঞানের ইতিহাসবিদরা বিজ্ঞানের উৎস বুঝতে চান এবং কেন ইউরোপে এর উত্থান অনেক বেশি সফল হয়েছিল। এই পরিসংখ্যানগুলির মধ্যে কিছু যেমন স্ট্যানলি জাকি যুক্তি দিয়েছেন যে ইউরোপে খ্রিস্টান বিশ্বদৃষ্টিভঙ্গির আধিপত্য ছিল (সময়ের রৈখিক দৃষ্টিভঙ্গি এবং প্রকৃতি সম্পর্কে ডি-বহুঈশ্বরবাদ দৃষ্টিভঙ্গি) যে এটি জন্ম দিয়েছে। আধুনিক বিজ্ঞানের কাছে, যদিও এটি বৌদ্ধ এশিয়ায় ঘটতে পারেনি (যা সাধারণত সময়ের একটি চক্রাকার দৃষ্টিভঙ্গি ধারণ করে এবং বহুঈশ্বরবাদ গ্রহণ করেছিল)। যাইহোক, ক্যাবেজন উল্লেখ করেছেন যে ভারত এবং চীন "অনুভূতিমূলকভাবে উদ্ভূত বিজ্ঞানের রূপের জন্ম দিয়েছে যা এমনকি পশ্চিমা পরিভাষায়ও স্বীকৃত হতে পারে।" তিনি উদাহরণ হিসেবে জোসেফ নিডহ্যাম (চীনে বিজ্ঞান ও সভ্যতা নামে দীর্ঘ চলমান বইয়ের লেখক) এর কাজের দিকে ইঙ্গিত করেছেন। উপরন্তু,ক্যাবেজন আরও উল্লেখ করেছেন যে, বহুঈশ্বরবাদ না একটি টাইমের সাইক্লিক থিওরি "এর পর থেকে এই বিভিন্ন সংস্কৃতিতে বিজ্ঞানের গ্রহণযোগ্যতার প্রতিবন্ধক হিসেবে কাজ করেনি। পূর্বে আন্দোলন, এমন কিছু যা আশা করা যায় স্টেইনলির তত্ত্ব সত্য।" বিপরীতে, এই ধর্মীয় সংস্কৃতিগুলো বিজ্ঞানকে দ্রুত গ্রহণ করেছে। চীনে আধুনিক বিজ্ঞানের যে বিকাশ ঘটে তা বৌদ্ধধর্মের দ্বারা হয়। এছাড়া বুদ্ধ সমকালীন সময়েও বিজ্ঞান চর্চা কথা উল্লেখ পাওয়া যায়। গ্রীক বিজ্ঞান চর্চায়ও বৌদ্ধধর্মের বেশ প্রভাব লক্ষনীয়। সক্রেটিসের দ্য রিপাবলিক গ্রন্থের সাথে প্লাটিনাম জাতকের মিল আছে।
বিজ্ঞানের দর্শন ও বৌদ্ধধর্ম
বি. অ্যালান ওয়ালেসের চোজিং রিয়েলিটি (১৯৯৬) বই হল এমন একটি কাজ যা বিজ্ঞানের দর্শন সম্পর্কে বৌদ্ধধর্ম নিয়ে আলোচনা করে। ওয়ালেস যুক্তি দেন যে বিজ্ঞান আধিভৌতিকভাবে নিরপেক্ষ নয়, এবং বিজ্ঞানের দর্শনে দুটি প্রধান আধিভৌতিক দৃষ্টিভঙ্গি হল বৈজ্ঞানিক বাস্তববাদ এবং যন্ত্রবাদ। ওয়ালেস মনে করেন যে এই দুটি তত্ত্ব বিজ্ঞানের জন্য একটি সঠিক দার্শনিক ভিত্তি প্রদান করতে ব্যর্থ হয়েছে এবং পরিবর্তে বৌদ্ধধর্ম মধ্যমক দর্শনের পক্ষে যুক্তি দেয়। ওয়ালেস আরও যুক্তি দেন যে বৌদ্ধধর্ম অন্যদের জন্য দায়িত্ব ও সেবার মনোভাব প্রদান করে বিজ্ঞানের পরিপূরক হতে পারে, এমন একটি চেতনা যা বিজ্ঞান ধর্ম ও দর্শন থেকে বিচ্ছিন্ন হওয়ার ফলে হারিয়ে গেছে। হিডেন ডাইমেনশনস (২০০৭) বইয়ে ওয়ালেস কিছু আধুনিক পদার্থবিজ্ঞানীর ধারনাও উদ্ধৃত করেছেন যারা বস্তুবাদ বা ভৌতবাদের বিকল্প অন্টোলজি এর পক্ষে যুক্তি দিয়েছেন। এই পরিসংখ্যানগুলির মধ্যে রয়েছে বোহম (এবং তার " ইমপ্লিকেট অর্ডার"), উনুস মুন্ডাস'-এর উলফগ্যাং পাওলি-এর ধারণা (জং এর সাথে বিকশিত), জর্জ এফ আর এলিস দ'এস্পাগ্নাত । ওয়ালেস জন আর্কিবল্ড হুইলার-এর অংশগ্রহণমূলক নৃতাত্ত্বিক নীতির (যা বৈজ্ঞানিক ধারণাগুলি যেমন পদার্থ, ভর ইত্যাদি দেখে) তুলনা করেছেন। "মানুষের মনের সৃষ্টি, প্রকৃতির প্রাক-বিদ্যমান, বস্তুনিষ্ঠ জগতে আবিষ্কৃত নয়") মধ্যমাকা দৃষ্টিভঙ্গিতে যা বিষয় এবং বস্তুর মধ্যে গভীর আন্তঃনির্ভরতা দেখে। ওয়ালেস জন আর্চিবল্ড হুইলারের অংশগ্রহণমূলক নৃতাত্ত্বিক নীতিকে (যা বৈজ্ঞানিক ধারণাকে বস্তু, ভর এবং এর মতো "মানুষের মনের সৃষ্টি, প্রকৃতির প্রাক-বিদ্যমান, বস্তুনিষ্ঠ বিশ্বে আবিষ্কৃত নয়" হিসাবে দেখে) মধ্যমাকা দৃষ্টিভঙ্গির সাথে তুলনা করেছেন। বিষয় এবং বস্তুর মধ্যে গভীর পারস্পরিক নির্ভরতা। ওয়ালেস মনে করেন যে "এই ধরনের সমান্তরাল পরামর্শ দেয় যে পদার্থবিদ এবং বৌদ্ধ দার্শনিক এবং মননশীলদের মধ্যে অর্থপূর্ণ তাত্ত্বিক সহযোগিতা সঞ্চালিত হতে পারে" ফর্ম এবং শূন্যতা)। উন্নোর মতে, ডেভিড বোহম "উপদেশ দেন যে মন এবং বিষয়, চিন্তা এবং জিনিস, পারস্পরিকভাবে অন্তর্নিহিত, যেমন অন্যান্য সমস্ত ঘটনা, যেমন মহাবিশ্বের একটি সম্পূর্ণতা রয়েছে যার মধ্যে সমস্ত পার্থক্য শেষ পর্যন্ত বিলীন হয়ে যায়।"যেহেতু, বোহম, "মন এবং বস্তুর মধ্যে কোন সংজ্ঞায়িত বিভাজন নেই," মহাবিশ্বের এক ধরনের সম্পূর্ণতা রয়েছে যা ধারণাগতভাবে বা বিতর্কিতভাবে বোঝা যায় না, তবে "বিষয় থেকে অবিচ্ছেদ্য বর্তমান মুহুর্তে শুধুমাত্র চূড়ান্তভাবে উপলব্ধি করা যায়।" উন্নোর মতে, শূন্যতা সম্পর্কে বৌদ্ধ দৃষ্টিভঙ্গির ক্ষেত্রেও একই কথা সত্য। এটি আশ্চর্যের কিছু নয়, যেহেতু উন্নোর মতে, বোহম "ভারতীয় দার্শনিক জিদ্দু কৃষ্ণমূর্তি এবং দালাই লামার মতো বৌদ্ধ চিন্তাবিদদের দ্বারা প্রভাবিত ছিলেন"৷
পদার্থবিজ্ঞানের দর্শন
মিশেল বিটবল যুক্তি দিয়েছেন যে বৌদ্ধ মধ্যমপন্থা দর্শন কোয়ান্টাম মেকানিক্সের জন্য একটি দরকারী দার্শনিক কাঠামো প্রদান করতে সাহায্য করতে পারে। বিটবলের মতে, "কোয়ান্টাম প্রসঙ্গতা-এর মধ্যে একটি পুঙ্খানুপুঙ্খ এবং বিশদ কাঠামোগত সাদৃশ্য রয়েছে এবং বৌদ্ধ শুন্যতা (নিজের সত্তার শূন্যতা); এবং কোয়ান্টাম এনট্যাঙ্গলমেন্ট এবং বৌদ্ধ প্রতিত্যসমুত্পাদ (নির্ভরশীল উৎপত্তি) এর মধ্যে। কিন্তু এই দ্বিগুণ সাদৃশ্যটি দেখায় না যে বাস্তবতার একটি একক সারমর্ম আছে যা আমাদের কারণ দ্বারা প্রকাশ করা যেতে পারে তা নির্বিশেষে আমরা একটি পরীক্ষামূলক পদ্ধতি বা একটি চিন্তাশীল পদ্ধতির উপর নির্ভর করি। সাদৃশ্য বরং দেখায় যে, পর্যাপ্ত নির্ভুল স্তরের বিশ্লেষণ এবং সতর্ক মনোযোগে, পরীক্ষামূলক পদার্থবিজ্ঞানী এবং মননশীল বৌদ্ধদের নেতিবাচক উপসংহার একই হতে বাধ্য: উভয়ই দৈনন্দিন জীবনের পুনরুজ্জীবিত সত্ত্বাগুলির আনুমানিক অবস্থা উপলব্ধি করে, এবং উভয়কেই মোকাবেলা করতে হবে। অস্থিরতার উচ্চ পরিমাণ এবং স্বয়ংসম্পূর্ণ অস্তিত্বের অভাব (শুন্যতা) ঘটনার। তারপর, যদি পুঙ্খানুপুঙ্খভাবে প্রয়োগ করা হয়, তাহলে শূন্যতা-এর সমালোচনামূলক ধারণাটি বৌদ্ধধর্ম এবং বিজ্ঞানের সমসাময়িক দর্শনের কিছু প্রবণতা উভয়েরই আধিভৌতিক বিরোধী অবস্থানের উপর ভিত্তি করে দেখা যেতে পারে।" আমেরিকান পদার্থবিদ ডেভিড রিটজ ফিঙ্কেলস্টেইন মধ্যমাকা দর্শন এবং মন ও জীবন সংলাপে তার আলোচনা দ্বারা প্রভাবিত "সর্বজনীন আপেক্ষিকতার" একটি তত্ত্ব তৈরি করেছিলেন। ফিঙ্কেলস্টেইন বিশ্বাস করেন যে "একটি সার্বজনীন আপেক্ষিকতার জন্য একটি দার্শনিক যুক্তি ভবিষ্যতের পদার্থবিজ্ঞানের জন্য একটি দরকারী নির্দেশিকা হতে পারে," যেহেতু "এই শতাব্দীতে পদার্থবিজ্ঞানের প্রধান পরিবর্তনগুলি এক বা অন্য স্তরে আপেক্ষিকতার সম্প্রসারণ হয়েছে, এবং আমি মনে করি আরও একটি সম্প্রসারণ হবে। " ফিঙ্কেলস্টাইনের তত্ত্ব এই দৃষ্টিভঙ্গির উপর ভিত্তি করে যে প্রকৃতির সমস্ত আইন চূড়ান্তভাবে আপেক্ষিক এবং অ-পরম। এই তত্ত্বে, করা (পরিবর্তন) এবং জানা (স্থানে একটি প্রক্রিয়া ঠিক করার চেষ্টা) আপেক্ষিক উপাদান।
নৃতাত্ত্বিক নীতি
ম্যাথিউ রিচার্ড, নৃতাত্ত্বিক নীতি এবং সূক্ষ্ম-সুন্দর মহাবিশ্ব শারীরিক ধ্রুবক যার সঠিক মান অসম্ভাব্য), বলে যে:"যতদূর বৌদ্ধধর্ম উদ্বিগ্ন, ধারণা যে সংগঠনের এমন কিছু নীতি আছে যা মহাবিশ্বকে পুরোপুরি সুরক্ষিত করেছে বলে মনে করা হয় যাতে সচেতন মন বিকশিত হতে পারে মৌলিকভাবে বিপথগামী। আপাতদৃষ্টিতে আশ্চর্যজনক সূক্ষ্ম টিউনিংটি সহজভাবে ব্যাখ্যা করা হয়েছে যে ভৌত ধ্রুবক এবং চেতনা সর্বদা এমন একটি মহাবিশ্বে সহাবস্থান করেছে যার কোন শুরু এবং কোন শেষ নেই.... মহাবিশ্ব একটি ওয়াচমেকার উপমা যাতে চেতনা থাকতে পারে। মহাবিশ্ব এবং চেতনা সর্বদা সহাবস্থান করেছে এবং তাই একে অপরকে বাদ দিতে পারে না। সহাবস্থানের জন্য, ঘটনাগুলি পারস্পরিকভাবে উপযুক্ত হতে হবে। নৃতাত্ত্বিক নীতি, বা অন্য কোন টেলিওলজিক্যাল থিওরি এর সমস্যা হল যে এটি ধ্রুবকগুলিকে চেতনার আগে রাখে এবং এইভাবে দাবি করে যে ধ্রুবকগুলি শুধুমাত্র তাই বিদ্যমান যাতে তারা চেতনা তৈরি করতে পারে৷"
জীববিজ্ঞান
আধুনিক বৌদ্ধরা জীববিজ্ঞান এর আধুনিক তত্ত্বগুলিকে গ্রহণ এবং গ্রহণ করেছে, যেমন বিবর্তন বৌদ্ধ চিন্তাধারার সাথে সামঞ্জস্যপূর্ণ। পিউ রিসার্চ সেন্টার এর ২০২২ সালের জরিপ অনুসারে, ৯০ শতাংশ বৌদ্ধ বিবর্তন তত্ত্বকে "মানুষের উৎপত্তির সর্বোত্তম ব্যাখ্যা" হিসাবে গ্রহণ করে পৃথিবীতে জীবন" (জরিপ করা সমস্ত ধর্মের মধ্যে সর্বোচ্চ)। রবিন কুপারের দ্য ইভলভিং মাইন্ড (১৯৯৬) একটি প্রকাশনা যা বৌদ্ধধর্ম এবং জীববিজ্ঞানের ক্ষেত্র নিয়ে আলোচনা করে। কুপার যুক্তি দেন যে বৌদ্ধধর্ম বিবর্তনীয় চিন্তাধারার সাথে সামঞ্জস্যপূর্ণ, কিন্তু তিনি আরও যুক্তি দেন যে বৌদ্ধ দৃষ্টিভঙ্গিও জীবের বিবর্তনে মনের জন্য একটি ভূমিকা দেখে। কুপার লিখেছেন যে মনের নেতৃত্বে অভিযোজনগুলি এলোমেলো জেনেটিক মিউটেশনের সাথে বিবর্তনেও একটি ভূমিকা পালন করে। তিনি মনের রূপান্তরের বৌদ্ধ দৃষ্টিভঙ্গির সাথে বিবর্তনের জৈবিক তত্ত্বগুলিকে সামঞ্জস্য করার চেষ্টা করেন৷ উইলিয়াম এস ওয়াল্ড্রন অগ্গনা সুত্ত একটি পাঠ্য হিসাবে যা নিশ্চিত করে যে মানুষ সহ সংবেদনশীল প্রাণী সময়ের সাথে সাথে পরিবর্তিত হয়। যাইহোক, এই বক্তৃতাটি এমন একটি প্রক্রিয়াকে বর্ণনা করে যেখানে স্বর্গীয় প্রাণী (দেব) মানসিক যন্ত্রণা বা ক্লেশ (যেমন লোভ এবং আকাঙ্ক্ষার মতো) এবং ক্রিয়াকলাপগুলির ফলে পৃথিবীতে একটি নিম্নতর জীবন ধারণ করে। এই দুর্দশা দ্বারা যেমন, বৌদ্ধধর্ম আমাদের ভৌত অস্তিত্বকে অতীত কর্মের (আমাদের পূর্ববর্তী জীবনে করা) দ্বারা সৃষ্ট হিসাবে দেখে। ওয়াল্ড্রন মনে করেন যে এই দৃষ্টিভঙ্গি মোটামুটি সামঞ্জস্যপূর্ণ (কিন্তু স্পষ্টতই একই নয়) বিবর্তন তত্ত্ব, যা ধরে রাখে যে আমাদের বর্তমান ভৌত রূপ আমাদের পূর্বপুরুষদের অতীত কর্মের উপর ভিত্তি করে। ওয়ালড্রনের মতে, "বৌদ্ধ ও জীববিজ্ঞানীরা এইভাবে বহুলাংশে একমত যে মানুষের জীবনের গঠন ও গঠন অগণিত প্রজন্ম ধরে অসংখ্য প্রাণীর সঞ্চিত কর্মের ফলে।" ডেভিড পি. বারাশ (যিনি নিজেকে বৌদ্ধ নাস্তিক বলে বর্ণনা করেন) বৌদ্ধধর্ম এবং জীববিদ্যা নিয়ে একটি বই লিখেছেন, যা তার মতে, "একটি শক্তিশালী সার্চলাইটের জোড়ার মতো একে অপরের পরিপূরক যা একই জিনিসকে ভিন্ন ভিন্ন থেকে আলোকিত করে। কোণ।" বারাশ যুক্তি দেন যে আধুনিক জীববিজ্ঞান বৌদ্ধ দৃষ্টিভঙ্গির সাথে সামঞ্জস্যপূর্ণ এবং অস্থিরতা এবং আত্ম-নয়, যেহেতু উভয়ই সংবেদনশীল প্রাণীকে (ব্যক্তি বা গোষ্ঠী) ক্রমাগত পরিবর্তিত এবং আন্তঃসম্পর্কিত প্রক্রিয়াগুলির একটি পণ্য হিসাবে দেখে, এবং এইভাবে দেখে তাদের একটি নির্দিষ্ট এবং পৃথক পরিচয় ছাড়া। ব্রিটিশ বিজ্ঞানীরা ২০১৭ প্রমাণ করেন বৌদ্ধধর্মের বিভিন্ন তত্ত্বের সাথে জীববিজ্ঞানের ব্যাপক মিল আছে।
বিবর্তন ও বৌদ্ধধর্ম
ডোনাল্ড লোপেজ যুক্তি দেন যে বিবর্তনের প্রাকৃতিক তত্ত্ব কর্ম-এর প্রথাগত বৌদ্ধ দৃষ্টিভঙ্গির সাথে বিরোধপূর্ণ। এর কারণ হলো সংবেদনশীল প্রাণীরা কীভাবে পরিবর্তনের মধ্য দিয়ে যায় তার মৌলিক বৌদ্ধ উপলব্ধি তাদের চেতনার পুনর্জন্মের উপর ভিত্তি করে, যেটি অস্তিত্বের যেকোন রূপ (প্রাণী, মানুষ ইত্যাদি) হতে পারে, যখন ডারউইনিয়ান দৃষ্টিভঙ্গি কঠোরভাবে জেনেটিক মিউটেশন এবং প্রাকৃতিক নির্বাচন এর উপর ভিত্তি করে যা শারীরিক ঘটনা। লোপেজের মতে, এই দৃষ্টিভঙ্গির মূল কারণটি  হলো যে সমস্ত সংবেদনশীল জীবনের উৎপাদনে বৌদ্ধধর্ম চেতনা এবং ইচ্ছার জন্য একটি কেন্দ্রীয় স্থান সংরক্ষণ করে, যদিও আধুনিক জীববিজ্ঞানের ক্ষেত্রে এটি হয় না। দ্য ইউনিভার্স ইন এ সিঙ্গেল অ্যাটম (2005), 14 তম দালাই লামা একইভাবে উল্লেখ করেছেন যে যখন জৈবিক তত্ত্বগুলি সাধারণত শারীরিক কারণগুলির দৃষ্টিকোণ থেকে জিনিসগুলিকে ব্যাখ্যা করার চেষ্টা করে (এবং প্রায়ই রিডাক্টিভ), বৌদ্ধ চিন্তা চেতনা এর ভূমিকার উপর দৃষ্টি নিবদ্ধ করে। যেমন, দালাই লামা তত্ত্বগুলি খুঁজে পান যেগুলি শুধুমাত্র শারীরিক কারণগুলির উপর ফোকাস করে "গভীরভাবে অসন্তুষ্ট", কারণ এটি ব্যাখ্যা করা কঠিন বলে মনে হয় কীভাবে সচেতন প্রাণীরা একটি অচেতন ভিত্তি (যেমন ইমার্জেন্টিজম) থেকে উদ্ভূত হতে পারে। তিনি আরও উল্লেখ করেছেন যে এই পার্থক্য বৌদ্ধধর্ম এবং বিজ্ঞানের বিভিন্ন পদ্ধতি এবং লক্ষ্যগুলির কারণে হতে পারে৷ অতএব, যেখানে দালাই লামা মনে করেন যে বিবর্তন "পৃথিবীতে মানব জীবনের বিবর্তনের একটি মোটামুটি সুসংগত বিবরণ দেয়," তিনি আরও মনে করেন যে কর্ম এবং চেতনা প্রকৃতিতে কেন্দ্রীয় ভূমিকা রাখে এবং তাই জীববিজ্ঞান জীবনের সমস্ত দিক ব্যাখ্যা করতে পারে না (যেমন চেতনা, ধর্মীয় অভিজ্ঞতা বা নৈতিকতা)।
পদার্থবিজ্ঞান
ম্যাথিউ রিচার্ড এর মতে, বৌদ্ধ চিন্তাভাবনা একই রকম কিছু প্রশ্ন করে যা পদার্থবিদরা বাস্তবতা, সময়, পদার্থ এবং স্থান সম্পর্কে জিজ্ঞাসা করে এবং যুক্তিবাদী বিশ্লেষণ এবং চিন্তা পরীক্ষা ব্যবহার করে (যা পদার্থবিদরাও ব্যবহার করেন)। যাইহোক, পদার্থবিজ্ঞানের বিপরীতে যা এটিকে আরও ভালভাবে বোঝার জন্য ভৌত জগতকে পরিমাপ করার উপর দৃষ্টি নিবদ্ধ করে, বৌদ্ধ ঐতিহ্য অভ্যন্তরীণ চিন্তার উপর ফোকাস করে এবং এর লক্ষ্য প্রধানত থেরাপিউটিক। বৌদ্ধধর্মের কিছু আধিভৌতিক মতবাদকে কখনো কখনো আধুনিক পদার্থবিদ্যা-এর অন্তর্দৃষ্টির সাথে অনুকূলভাবে তুলনা করা হয়েছে। ১৪ তম দালাই লামা দ্য ইউনিভার্স ইন এ সিঙ্গেল অ্যাটম (২০০৫) এ লিখেছেন যে "শূন্যতার ধারণা এবং নতুন পদার্থবিজ্ঞানের মধ্যে একটি দ্ব্যর্থহীন অনুরণন রয়েছে। এটি যতটা দেখা যাচ্ছে তার চেয়ে কম শক্ত এবং সংজ্ঞায়িত করা যায়, তা হলোে আমার কাছে মনে হয় যে বিজ্ঞান শূন্যতা এবং পরস্পর নির্ভরতার বৌদ্ধ মননশীল অন্তর্দৃষ্টির কাছাকাছি আসছে প্রতিত্যসমুত্পাদ। দালাই লামা ডেভিড বোহম এবং অ্যান্টন জেইলিঙ্গার এর সাথে তার কথোপকথনের উদ্ধৃতি দিয়েছেন, উভয় পদার্থবিদ যারা এই ধারণাটিকে সমর্থন করেছিলেন যে শূন্যতার বৌদ্ধ দৃষ্টিভঙ্গি (কোনও স্বাধীন এবং স্থির সারাংশের অভাব) সামঞ্জস্যপূর্ণ ছিল আধুনিক কোয়ান্টাম পদার্থবিদ্যা এর অন্তর্দৃষ্টি সহ। এছাড়াও দালাই লামা আর্থারের মতো পদার্থবিদদের সাথে বিভিন্ন সংলাপের অংশ ছিলেন স্টিফেন জাযনক (যিনি মাইন্ড অ্যান্ড লাইফ ইনস্টিটিউটের সভাপতিও ছিলেন) এবং অ্যান্টন জেইলিঙ্গার। পদার্থবিজ্ঞানের প্রকৃতির উপর এই আলোচনার কিছু প্রকাশিত হয়েছে।
কোয়ান্টাম বলবিজ্ঞান
থুয়ান এবং ম্যাথু রিচার্ড এছাড়াও "কোয়ান্টাম এবং পদ্ম"-এ কোয়ান্টাম ননলোক্যালিটি এবং মাকের নীতি এর মতো পরস্পর নির্ভরতা এবং ঘটনা সম্পর্কে বৌদ্ধ দৃষ্টিভঙ্গির মধ্যে মিল নিয়ে আলোচনা করেছেন।' থুনের মতে, নীলস বোর স্বাধীন ঘটনা হিসাবে বিদ্যমান নয়, তবে কেবলমাত্র আমাদের ধারণাগত উপাধি এবং পর্যবেক্ষণের প্রক্রিয়ার উপর নির্ভর করে বিদ্যমান বলা যেতে পারে। কোয়ান্টাম জগতের এই দৃষ্টিভঙ্গিকে কখনও কখনও কোপেনহেগেন ব্যাখ্যা বলা হয়। ইতালীয় তাত্ত্বিক পদার্থবিদ কার্লো রোভেলি উল্লেখ করেছেন নাগার্জুন তার বই হেলগোল্যান্ড, কোয়ান্টাম মেকানিক্সের রিলেশনাল ব্যাখ্যা এর প্রতিরক্ষা, যা কোয়ান্টামের মধ্যে সম্পর্ক থেকে উদ্ভূত কোয়ান্টাম বৈশিষ্ট্যগুলিকে বোঝে। ঘটনা রোভেলির মতে, "একটি বস্তুর বৈশিষ্ট্য হল সেই উপায় যেভাবে এটি অন্য বস্তুর উপর কাজ করে; বাস্তবতা হল মিথস্ক্রিয়ার এই ওয়েব।" রোভেলি মনে করেন যে নাগার্জুন আধিভৌতিক ভিত্তির ধারণা দেন। রোভেলি লিখেছেন যে "নাগারজুন কোয়ান্টাম সম্পর্ক সম্পর্কে চিন্তা করার জন্য আমাদের একটি শক্তিশালী ধারণাগত হাতিয়ার দিয়েছেন: আমরা সমীকরণে স্বায়ত্তশাসিত সারমর্ম প্রবেশ না করেই পরস্পর নির্ভরতার কথা ভাবতে পারি।" অক্সফোর্ডের পদার্থবিদ ভ্লাটকো ভেড্রাল, তার ডিকোডিং রিয়ালিটি-এ, বৌদ্ধ শূন্যতার তত্ত্বকে "সম্পর্কবাদ দর্শনের একটি প্রাচীন উদাহরণ হিসেবে উল্লেখ করেছেন। ভেড্রাল, যিনি তথ্য তত্ত্বের উপর ভিত্তি করে কোয়ান্টাম পদার্থবিজ্ঞানের ব্যাখ্যার পক্ষে যুক্তি দেন, তিনি বলেন যে "কোয়ান্টাম পদার্থবিদ্যা প্রকৃতপক্ষে বৌদ্ধ শূন্যতার সাথে অনেকটাই একমত।" তিনি বলেছেন যে "আমরা কখনই 'নিজেই জিনিস'-এ পৌঁছতে পারব না যে কোনও উপায়ে। যা কিছু বিদ্যমান, তা প্রচলিত এবং লেবেল দ্বারা বিদ্যমান এবং তাই অন্যান্য জিনিসের উপর নির্ভরশীল।" এটি বৌদ্ধ দর্শনের কিছু রূপের অনুরূপ (যেমন মধ্যমনিকায়) যা মনে করে যে সবকিছু নিছক ধারণাগত। যা ক্যালিফোর্নিয়া বিশ্ববিদ্যালয়ের পদার্থবিজ্ঞানের অধ্যাপক ভিক ম্যানসফিল্ডও লিখেছেন।
ব্ল্যাকহোল
ব্ল্যাক হোলের ঘটনা দিগন্ত অতিক্রম করা (একটি বৃহদায়তন নক্ষত্রের অভ্যন্তরীণ পতন থেকে জন্ম নেওয়া জ্যোতির্দৈবিক দেহ) মানে ফিরে আসা না, কারণ একটি ব্ল্যাক হোল কেবল একটি অদৃশ্য বস্তু নয়, বরং আমরা যারা এর বাইরে আছি তার সংকলন। ব্ল্যাক হোল, বলুন কিছু হবে না। স্পেসটাইমের ফ্যাব্রিকের এই অসাধারণ এবং আক্ষরিক গর্তটি মহাবিশ্বের প্রতিটি বহিরাগত পর্যবেক্ষকের স্ব-সংগত ইতিহাস থেকে নিজের মধ্যে থাকা সমস্ত ঘটনাগুলিকে মুছে ফেলে। যে কেউ এবং যাই হোক না কেন একটি ব্ল্যাক হোলের ঘটনা দিগন্ত অতিক্রম করে কেবল বাইরের পর্যবেক্ষকের কাছে প্রান্তে থেমে যায় আমাদের চোখে চিরকাল আটকে থাকে, এমনকি সেই জিনিস বা ব্যক্তি ঘটনা দিগন্ত অতিক্রম করে এবং অনিবার্যভাবে অসীম মহাকর্ষীয় ঘনত্বের এককতার দিকে চলে যায়। এটি আমাদের পরিচিত মহাবিশ্ব, আবার কখনও স্থানিক বা অস্থায়ী অঞ্চলের অংশ হতে পারে না। ঐ জিনিসের কর্মফল সম্পর্কে কি? কর্ম, যেমনটি শাস্ত্রীয়ভাবে বোঝা যায়, শুধুমাত্র সংসার থেকে সম্পূর্ণ মুক্তি (বুদ্ধত্ব অর্জন) বা স্বর্গীয় বুদ্ধের মাধ্যমে হস্তক্ষেপের মাধ্যমে সম্পূর্ণরূপে নির্মূল করা যেতে পারে। বুদ্ধের অন্যতম প্রধান শিষ্য মদগালয়ানের সহিংস মৃত্যু, সাধারণত কর্মের অনিবার্যতার উদাহরণ হিসাবে ব্যবহৃত হয়। এর কারণ হল তিনি পূর্ববর্তী দূরবর্তী জীবনে ম্যাট্রিকসাইড এবং পিতৃহত্যা করেছিলেন এবং এমনকি মদগল্যায়নের অরহত্যা অর্জনের সাথেও, বৌদ্ধধর্মের পাঁচটি গুরুতর অপরাধের দুটির জন্য গুরুতর কর্ম থেকে রেহাই পাওয়া যায়নি। কার্যকারণের মতোই, কর্ম হল একটি তীরের মতো যা অসীম অতীত জীবন এবং অসীম ভবিষ্যত জীবনের মধ্য দিয়ে সংবেদনশীল সত্তাকে তাড়া করে, একটি নির্মম কিন্তু অবিলম্বে সনাক্তযোগ্য অনিবার্যতার সাথে পরিপক্ক হয়। তাহলে একটি সংবেদনশীল সত্তার কর্মের কি হবে যদি সত্তাটি একটি ব্ল্যাক হোলে পড়ে যায়, সেই অঞ্চল যেখানে "কোথায়" নেই এমনকি "কখন?" সেই সত্তার কর্ম কি এই পর্যবেক্ষণযোগ্য মহাবিশ্বে থাকে নাকি এককতার দিকে সেই সত্তাকে অনুসরণ করে? একটি সত্তার ইতিহাস বা বিশ্বরেখা নিয়ন্ত্রক সমস্ত নিয়ম যখন সেই সত্তা একটি ব্ল্যাক হোলে প্রবেশ করে তখন ভেঙ্গে যায় বলে মনে হয়। কোয়ান্টাম পদার্থবিদরা এই ধারণা ত্যাগ করতে নারাজ যে তথ্য সত্যিই ধ্বংস হতে পারে, অন্যথায় আমাদের পদার্থবিজ্ঞানের অনেক মৌলিক আইন (এবং যা বেশ ভাল কাজ করেছে) জানালার বাইরে যেতে হবে। প্রথমটি হল যে তথ্য আমাদের কাছ থেকে গোপন করা যেতে পারে; সম্ভবত ব্ল্যাক হোলের একটি অংশ বিভক্ত হয়ে আমাদের নিজস্ব পর্যবেক্ষণযোগ্য মহাবিশ্বের বাইরে একটি শিশু তৈরি করে।}} আমার সূক্ষ্ম মন এইভাবে কর্মের কথা ভাবতে থাকে, এই মুহূর্তের জন্য। কর্ম হল সংবেদনশীল সত্তার তথ্যের একটি মৌলিক উপাদান। ব্ল্যাক হোলে পড়ে থাকা প্রাণীদের তথ্য এবং কর্মফল তাই সেই অন্য মহাবিশ্বে থাকবে, যদিও আমরা কখনই তাদের পর্যবেক্ষণ করতে পারি না। অথবা অন্য একটি পরিস্থিতিতে, সম্ভবত তথ্য হারিয়ে যায় না, এবং একটি ব্ল্যাক হোল একটি সংবেদনশীল সত্তার কর্ম এবং মহাজাগতিক সুপার কম্পিউটারের মতো তথ্য "সঞ্চয় করে"। আরও অনেক বুদ্ধিবৃত্তিকভাবে উদ্বেগজনক সম্ভাবনা রয়েছে। সম্ভবত আগামী কয়েক দশকে এমন কিছু আসবে যা কোয়ান্টাম পদার্থবিজ্ঞানের একটি সংশোধনের অনুরোধ করবে, কিন্তু "তথ্য কখনই ধ্বংস হবে না" একটি অবিচ্ছেদ্য নীতি হিসাবে রয়ে গেছে। কর্ম, কিন্তু পুনর্জন্ম, কেন্দ্রীয় বৌদ্ধ মতবাদ থেকে যায়। আমি মনে করি কর্ম এবং পুনর্জন্ম একে অপরের সাথে জড়িত এবং জ্যোতির্পদার্থবিদ্যা এবং কোয়ান্টাম বিজ্ঞানের সীমানার সাথে যে কোনও শব্দ সংলাপ একজন বৌদ্ধকে ব্ল্যাক হোল এবং পর্যবেক্ষণযোগ্য মহাবিশ্বের বাইরে কর্ম এবং পুনর্জন্মের সাথে গুরুত্ব সহকারে লড়াই করতে বাধ্য করবে… বিস্ময়কর অজানার দরজা।